CELEX: 32009R0299
Language: el
Date: 2009-04-08 00:00:00
Title: Κανονισμός (ΕΚ) αριθ. 299/2009 της Επιτροπής, της 8ης Απριλίου 2009 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

9.4.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 95/37
            
         
      ΚΑΝΟΝΙΣΜΌΣ (ΕΚ) ΑΡΙΘ. 299/2009 ΤΗΣ ΕΠΙΤΡΟΠΉΣ
   
   της 8ης Απριλίου 2009
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει θεσπίσει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές κοινοτικές διατάξεις με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί του κοινοτικού τελωνειακού κώδικα (2), ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη συνδυασμένη ονοματολογία η οποία όμως δεν συμφωνεί με τον παρόντα κανονισμό.
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Απριλίου 2009.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Σύνολο συσκευασμένο για τη λιανική πώληση σε κουτί από χαρτόνι, το οποίο αποτελείται από:
                  
                              —
                           
                           
                              διάφορες πλαστικές χάντρες και απομιμήσεις κοσμημάτων με διάτρηση για πέρασμα νήματος,
                           
                        
                              —
                           
                           
                              ένας ρόλος κλωστής από συνθετικό νήμα,
                           
                        
                              —
                           
                           
                              μαγνητικούς κύβους,
                           
                        
                              —
                           
                           
                              οδηγίες,
                           
                        
                              —
                           
                           
                              σακούλα από ύφασμα που κλείνει με κορδόνι.
                           
                        Το σύνολο προορίζεται για παιδιά, για την κατασκευή απομιμήσεων κοσμημάτων που μπορούν να τροποποιηθούν χρησιμοποιώντας τους μαγνητικούς κύβους.
                  Η σακούλα μπορεί να χρησιμοποιηθεί για την αποθήκευση τόσο των διαφόρων μερών όσο και των ολοκληρωμένων απομιμήσεων κοσμημάτων, μετά τη συναρμολόγησή τους.
               
               
                  9503 00 70
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 9503 00 και 9503 00 70.
                  Από τη μορφή με την οποία παρουσιάζεται το προϊόν καθώς και από την αξία των επιμέρους συστατικών στοιχείων, είναι σαφές ότι το σύνολο προορίζεται να χρησιμοποιηθεί ως παιχνίδι (βλέπε επίσης τις επεξηγηματικές σημειώσεις του ΕΣ, κλάση 9503, προτελευταία παράγραφος).
                  Η κατάταξη του είδους ως απομίμηση κοσμήματος στην κλάση 7117 αποκλείεται, δεδομένου ότι το προϊόν, μετά τη συναρμολόγηση, έχει την εμφάνιση και τα χαρακτηριστικά παιχνιδιού.
                  Το σύνολο επομένως κατατάσσεται ως «άλλα παιχνίδια για παιδιά, που παρουσιάζονται σε σύνολα ή σε εξαρτύσεις» στον κωδικό ΣΟ 9503 00 70.